ଏହା ପୂର୍ବରୁ କିମ୍ବଦନ୍ତୀ କ୍ରିକେଟର ଭିଭିଏସ୍ ଲକ୍ଷ୍ମଣ ଏବଂ ଭାରତୀୟ ଓପ୍ନର ଶିଖର ଧୱନ୍ ମଧ୍ୟ ଏହି ଘଟଣା ଉପରେ ଦୁଃଖ ପ୍ରକାଶ କରିଥିଲେ ଏବଂ ଦୋଷୀଙ୍କ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ନେଇ ଅପିଲ୍ କରିଥିଲେ ଅଫ୍ ସ୍ପିନର୍ ହରଭଜନ ସିଂହ ମଧ୍ୟ ଏହି ଘଟଣାକୁ ନେଇ ଗଭୀର ଦୁଃଖ ପ୍ରକାଶ କରିଛନ୍ତି। ପୂର୍ବତନ କ୍ରିକେଟର୍ ଇରଫାନ୍ ପଠାନ୍ ଟ୍ୱିଟ୍ କରିଛନ୍ତି, ଏଭଳି କାମ ପାଇଁ ଲଜ୍ଜା ହିଁ ଏକମାତ୍ର ଶବ୍ଦ। ସେ ଆହୁରି ଲେଖିଛନ୍ତି, ଦେଶ ଯାହାର ବି ହେଉ ପଛେ, କିନ୍ତୁ ଯେଉଁଠି ମାନବିକତାର ମୃତ୍ୟୁ ହେଉଛି, ସେଠାରେ ସମସ୍ତେ କାନ୍ଦୁଛନ୍ତି।
ସୂଚନାଯୋଗ୍ୟ, ଶମଶାବାଦରେ ମହିଳା ଡାକ୍ତରଙ୍କୁ ଟୋଲ୍ ପ୍ଲାଜାରେ ଦୁଇ ଟ୍ରକ୍ ଚାଳକ ଏବଂ ଦୁଇ ସଫେଇ କର୍ମଚାରୀ ଗଣଦୁଷ୍କର୍ମ କରି ତାଙ୍କର ହତ୍ୟା କରି ଥିଲେ। ପରେ ଅଭିଯୁକ୍ତ ମହିଳା ଡାକ୍ତରଙ୍କ ମୃତ ଶରୀରକୁ ପୋଡ଼ି ଦେଇଥିଲେ। ପୁଲିସ୍ ଶୁକ୍ରବାର ରାତିରେ ଚାରି ଅଭିଯୁକ୍ତଙ୍କୁ ଗିରଫ କରିଛି।
